b'\n_START_ARTICLE_\nValen\xc4\x8dni pas\n_START_PARAGRAPH_\nValen\xc4\x8dni pas je za elektrone najvi\xc5\xa1ja energija, ki bi jo lahko imeli elektroni v snovi pri absolutni ni\xc4\x8dli. Energijo, ki bi jo imeli elektroni pri absolutni ni\xc4\x8dli, imenujemo tudi Fermijev nivo (oznaka  E_F \\,). Polo\xc5\xbeaj Fermijevega nivoja je pomemben pri dolo\xc4\x8danju vrste snovi (prevodnik, izolator). Elektroni v valen\xc4\x8dnem pasu so vezani na posamezni atom in se lahko prosto gibljejo po kristalni mre\xc5\xbei. Nad valen\xc4\x8dnim pasom so z elektroni nenapolnjeni prevodni pasovi. Pri temperaturah, ki so nad absolutno ni\xc4\x8dlo nekaj elektronov iz valen\xc4\x8dnega pasu preide v prevodni pas. Vi\xc5\xa1ja je temperatura, ve\xc4\x8d elektronov lahko presko\xc4\x8di v prevodni pas in snov postane prevodna. Pri tem v valen\xc4\x8dnem pasu nastane luknja, ki sodeluje pri pravajanju elektri\xc4\x8dnega toka. Tako ka\xc5\xbeejo tudi izolatorji nekaj prevodnosti._NEWLINE_Pri polprevodnikih je Fermijev nivo v sredini prepovedanega pasu._NEWLINE_Na naslednji sliki je prikazana struktura pasov v polprevodniku. Sivo so ozna\xc4\x8deni valen\xc4\x8dni pasovi, ki so napolnjeni z elektroni. Nad njimi pa so z elektroni nenapolnjeni pasovi, vmes pa je pas v katerem ni elektronov (ozna\xc4\x8den kot prepovedani pas \xe2\x80\x93 energijska vrzel ali energijska re\xc5\xbea).\n_START_SECTION_\nIzolatorji, kovine in polprevodniki\n_START_PARAGRAPH_\nV kovinah se prevodni in valen\xc4\x8dni pas delno prekrivata. V prevajanju elektri\xc4\x8dnega toka lahko sodelujejo elektroni. V polprevodnikih je Fermijev nivo na sredini prepovedanega pasu. Za prevajanje je potrebno dvigniti elektron v prevodni pas, pri tem pa nastane vrzel v valen\xc4\x8dnem pasu (glej desno sliko).'